Fit-12 ta' April 2018, il-Kunsill adotta deċiżjoni li tipprovdi massimu ta' €45 miljun f'assistenza makrofinanzjarja għall-Georgia. L-assistenza ser tgħin biex jiġu koperti l-ħtiġijiet ta' finanzjament tal-Georgia, waqt li tappoġġa l-istabbilizzazzjoni ekonomika u l-aġenda tagħha għal L-ekonomija tal-Georgia hija meqjusa vulnerabbli minħabba defiċit kbir fil-kont kurrenti u dejn estern kbir, filwaqt li r-riżervi barranin tagħha saru inadegwati. L-assistenza makrofinanzjarja hija forma ta' għajnuna finanzjarja li l-UE testendi lill-pajjiżi sħab li jinsabu f'diffikultajiet marbutin mal-bilanċ tal-pagamenti. Hija disponibbli biss għal pajjiżi li jibbenefikaw minn appoġġ mill-FMI. Din hija t- tielet operazzjoni għall-Georgia mindu beda l-kunflitt militari tal-pajjiż mar-Russja f'Awwissu 2008. L-ewwel żewġ operazzjonijiet ta' assistenza makrofinanzjarja tal-UE, li jammontaw għal €46 miljun kull waħda, kienu mwiegħda f'konferenza internazzjonali tad-donaturi f'Ottubru 2008. L-UE tipprovdi wkoll assistenza taħt il-politika tal-viċinat tagħha. Il-Georgia ssieħbet fis- Sħubija tal-Lvant tal-UE fl-2009. Fl-1 ta' Lulju 2016 daħal fis-seħħ ftehim ta' assoċjazzjoni bejn l-UE u l-Georgia, li jipprevedi l-introduzzjoni gradwali ta' dispożizzjonijiet dwar il-kummerċ ħieles. Id-deċiżjoni dwar l-assistenza makrofinanzjarja ġiet adottata mingħajr diskussjoni f'laqgħa tal-Kunsill Affarijiet Ġenerali. Ġiet approvata mill-Parlament Ewropew fl-14 ta' Marzu 2018. Il-ħlasijiet ser isiru bil-kundizzjoni li l-Georgia tirrispetta l- mekkaniżmi demokratiċi , u li tiggarantixxi r-rispett għad- drittijiet tal-bniedem . It-twettiq ta' dawn il-kondizzjonijiet huwa ssorveljat mill-Kummissjoni u mis-Servizz Ewropew għall-Azzjoni Esterna. Il-ħlasijiet ser ikunu soġġetti wkoll għal kondizzjonijiet b'rabta mal-politika ekonomika kif ukoll kondizzjonijiet finanzjarji . Dawn ser jiffokaw fuq ir-riformi strutturali u finanzi pubbliċi sodi, u ser jinkludi skeda ta' żmien għat-twettiq tagħhom. Ser jiġu stabbiliti f'memorandum ta' qbil bejn il-Georgia u l-Kummissjoni. L-implimentazzjoni ser tkun issorveljata mill-Kummissjoni. Deċiżjoni ta' April 2018 dwar assistenza makrofinanzjarja lill-Georgia Ara l-paġna tal-laqgħa